Kamu bisa jelasin ke aku soal Yahudi Arab dalam bahasa melayu?

Yahudi Arab ( ,  ) ialah istilah berkontroversi yang merujuk kepada orang Yahudi yang tinggal di Dunia Arab, atau umat Yahudi yang berbangsa Arab.

Istilah ini kadangkala digunakan pada awal abad ke-20, semasa Dunia Arab mempunyai bilangan Yahudi seramai kira-kira 1 juta orang, yang cuba mendapat penerimaan di negara-negara Arab baharu di sana. Kebanyakan orang ini telah berpindah ke Israel dan Eropah Barat, dan sebahagian kecil daripadanya ke Amerika Syarikat dan Amerika Selatan. Mereka lazimnya berbahasa Arab, mempunyai salah satu jenis Bahasa Arab (lihat juga Bahasa-bahasa Judæo-Arab) sebagai bahasa utama komuniti, dengan Bahasa Ibrani disimpan sebagai sebuah bahasa liturgi.

Sejak pengasasan Negeri Israel, penggunaan istilah ini banyak berkurang dan digantikan dengan istilah Yahudi Sephard dan Yahudi Mizrah. Pada zaman kini, sesetengah cendekiawan – seperti Ella Shohat, seorang cendekiawan Timur Tengah di Universiti New York, David Shasha, Pengarah Pusat Warisan Sephradik, dan Amiel Alcalay, seorang profesor di Kolej Queen di New York – selama ini menitikberatkan kepentingan identiti mereka sebagai Yahudi Arab.